|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail: **[eka.press@gmail.com](mailto:eka.press@gmail.com)** ■

Αρ. Πρωτ.: 120 Αθήνα, 23/06/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την παρέμβαση της Προέδρου του Διοικητικού Συμβουλίου του Ιδρύματος Νεολαίας και Δια Βίου Μάθησης στη συνδικαλιστική δράση των εργαζομένων.

Το Σωματείο Εργαζομένων του Ι.ΝΕ.ΔΙ.ΒΙ.Μ. καταγγέλλει ότι η πρόσκληση της Προέδρου του Δ.Σ. σε «ανοιχτή συζήτηση» υποκρύπτει προσπάθεια χειραγώγησης, εκφοβισμού και καταστολής της συλλογικής δράσης των μελών του Σωματείου.

Πιο συγκεκριμένα, η παρότρυνση για ατομική τοποθέτηση του κάθε εργαζομένου «επί του ύφους, του ήθους και της ποιότητας των επιχειρημάτων» σε ανακοίνωση του Σωματείου, καταστρατηγεί το άρθρο 14 παρ. 2 του Ν. 1264/1982 περί συνδικαλιστικών οργανώσεων.

Το γεγονός αυτό είναι ενταγμένο στην συνολική προσπάθεια που διεξάγει η Κυβέρνηση σε συνεργασία με την Ε.Ε. – ΔΝΤ για το χτύπημα των εργατικών συνδικαλιστικών ελευθεριών. Το Εργατικό Κέντρο Αθήνας βρίσκεται στο πλευρό των εργαζομένων και θα συμπαρασταθεί σε κάθε νόμιμη μορφή διαμαρτυρίας τους.

**Το Δ.Σ.**